સદગુરૂ ગોપાળાનંદસ્વામી સત્સંગવિચરણ માટે એકવાર બોટાદ પધારેલા, ત્યાં સુંદરીયાણા ગામના બે સગા ભાઈ વનાશા અને પુજાંશાને સદગુરૂ ગોપાળાનંદસ્વામીનો પરિચય થયો અને સ્વામી પાસે કંઠી ધારણ કરીને સ્વામિનારાયણ ભગવાનના સાચા સત્સંગી બન્યા અને સ્વામિનારાયણ ભગવાનનો દ્રઢ નિશ્ચય થયો. તેઓ વૈષ્ણવ હતા છતાં રોજ સ્વામિનારાયણ ભગવાનની પૂજા કરતા અને ગળામાં કંઠી ધારણ કરતા, અને તીલક ચાંદલો કરતા, સત્સંગ કરતા અને સદગુરૂ ગોપાળાનંદસ્વામીને પોતાના ગુરૂ માનતા.